Orassion e liturgìe piemontèise/Benedictus
Artorn

Ël Benedictus (ël cant ëd Zacarìa, Luca 1:68-79) 

"Ch'a sia benedì Nosgnor, ël Dé d'Israel, përchè ch'a l'ha visità e liberà Sò pòpol, e përché a l'ha fane seurte un Salvator potent ant la cà 'd David, sò servitor. Conforma lòn ch'a l'avìa nunsià dai temp antich për la boca 'd Sò sant profeta, ch'i sarìo stàit salvà dai nòstri nemis, da le man ëd tùit coj ch' an veulo mal. Nosgnor a l'ha falo për mostré ai nòstri antich soa misericòrdia e për arcordesse 'd soa santa aleansa, ël giurament ch'a l'ha fàit a Abraham nòstr pare. Costa aleansa a a promet d’acordene che nojàutri, liberà da le man dij nòstri nemis, i Lo servirìo sensa timor, con santità e giustissia dëdnans a chiel, për tùit ij nòstri dì. E ti, pcita masnà, it saras ciamà 'l profeta dël Pì-Àut, përché ti 't andras dë 'dnans a Nosgnor për pronteje la stra, e për dé la conossensa dla salvëssa a sò pòpol ant la remission dij sò pecà. Grassie a la bontà misericordiosa 'd nòstr Dé, la lus matinal dël cél a l'é 'n camin ch'a seurt d'impit an sù nojàutri, për anluminé coj ch'a stan ant ël top e a l'ombra dla mòrt e për guidé ij nòstri pas an sël sënté dla pas".

Nòte 

Artòrn a: Orassion e liturgìe piemontèise

Leteratura piemontèisa
Orassion